

2
[image: PanevezioHerbas]

PANEVĖŽIO MIESTO SAVIVALDYBĖS TARYBA


SPRENDIMAS
DĖL SAVIVALDYBĖS TARYBOS 2019 M. SAUSIO 31 D. SPRENDIMU NR. 1-13 PATVIRTINTO PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO TVARKOS APRAŠO DALINIO PAKEITIMO

[bookmark: _GoBack]Panevėžys


Vadovaudamasi Lietuvos Respublikos vietos savivaldos įstatymo 7 straipsnio 9 punktu, 16 straipsnio 2 dalies 38 punktu, 18 straipsnio 1 dalimi ir Lietuvos Respublikos piniginės socialinės paramos nepasiturintiems gyventojams įstatymu, Panevėžio miesto savivaldybės taryba 
n u s p r e n d ž i a:
Pakeisti Panevėžio miesto savivaldybės tarybos 2019 m. sausio 31 d. sprendimu Nr. 1-13 „Dėl Piniginės socialinės paramos nepasiturintiems gyventojams teikimo tvarkos aprašo patvirtinimo ir Savivaldybės tarybos 2015 m. kovo 26 d. sprendimo Nr. 1-68 pripažinimo netekusiu galios“ patvirtintą Piniginės socialinės paramos nepasiturintiems gyventojams teikimo tvarkos aprašą taip:
1. Pakeisti 2.3 papunktį ir jį išdėstyti taip:
,,2.3. Bendrai gyvenantys asmenys arba vienas gyvenantis asmuo, patiriantys socialinę riziką, asmenys arba asmuo, kuriems yra nustatytas 2 arba 3 socialinės rizikos veiksnių reiškimosi šeimoje lygis.“.
2. Pakeisti 6 punktą ir jį išdėstyti taip:
,,6. Kreipiantis dėl piniginės socialinės paramos skyrimo  arba dėl socialinės paramos prie prašymo-paraiškos arba prašymo, atsižvelgiant į aplinkybes, lemiančias bendrai gyvenančių asmenų ar vieno gyvenančio asmens teisę į piniginę socialinę paramą ar socialinę paramą, Socialinių reikalų skyriui būtina pateikti šiuos dokumentus:
6.1. vyresnių kaip 18 metų bendrai gyvenančių asmenų ar vieno gyvenančio asmens, ar įgalioto asmens tapatybės dokumentą (Lietuvos Respublikos piliečio pasą arba asmens tapatybės kortelę, arba Lietuvos Respublikos pasą, arba leidimą nuolat gyventi Lietuvos Respublikoje, arba laikiną asmens pažymėjimą, arba užsienio valstybės piliečio pilietybę patvirtinantį dokumentą);
6.2. kompetentingos institucijos dokumentą (dokumentus), patvirtinantį (patvirtinančius) santuokos, ištuokos, gimimo,  mirties faktą, kai Savivaldybės administracija šių duomenų negauna iš valstybės registrų, arba ieškinį dėl santuokos nutraukimo ir dokumentus, įrodančius, kad vyksta ginčas dėl santuokos nutraukimo;
6.3. ieškinį dėl tėvystės nustatymo ir vaiko (vaikų) išlaikymo priteisimo dokumentą arba dokumentą, patvirtinantį aplinkybę, kad teisme nagrinėjama byla dėl tėvystės nustatymo ir vaiko (vaikų) išlaikymo priteisimo;
6.4. teismo nutartį dėl išlaikymo vaikams priteisimo arba teismo patvirtintą sutartį dėl vaiko (vaikų) išlaikymo;
6.5. juridinių asmenų pažymą apie vaikui (vaikams) išlaikyti gaunamas (negaunamas) periodines išmokas (alimentus) arba kitų kompetentingų institucijų dokumentus, patvirtinančius išspręstą (sprendžiamą) vaiko (vaikų) materialinį išlaikymą;
6.6. teismo sprendimą ar nutartį dėl asmens pripažinimo neveiksniu;
6.7. sveikatos priežiūros įstaigos pažymą apie nėštumą;
6.8. valstybės ar Savivaldybės finansuojamos įstaigos pažymą (pažymas) apie teikiamą išlaikymą;
6.9. sveikatos priežiūros įstaigos pažymą apie tai, kad vaikui rekomenduojama nelankyti ugdymo ar mokymo įstaigos;
6.10. kompetentingos institucijos pažymą (dokumentą) apie bausmės atlikimą, administracinį areštą, sulaikymą, suėmimą, paieškos paskelbimą ar pripažinimą nežinia kur esančiu, atidavimą į specialiąją auklėjimo įstaigą; 
6.11. darbo sutartį, kai nustatytas ne visas darbo laikas pagal Lietuvos Respublikos darbo kodekso (toliau – Darbo kodeksas) 146 straipsnio 1 dalį;
6.12. sveikatos priežiūros įstaigos pažymą (pažymas) apie gydymo stacionarinėje asmens sveikatos priežiūros įstaigoje trukmę ar pranešimą apie elektroninio nedarbingumo pažymėjimo išdavimą arba medicininę pažymą;
6.13. banko atsiskaitomosios sąskaitos numerį;
6.14. žemės ūkio paskirties žemės nuomos sutartį (sutartis), patvirtintą (patvirtintas) notaro arba įregistruotą (įregistruotas) viešame registre, ir (ar) būsto nuomos sutartį (sutartis), įregistruotą (įregistruotas) viešame registre;
6.15. visų bendrai gyvenančių asmenų arba vieno gyvenančio asmens pažymą (pažymas) apie gaunamas pajamas; 
6.16. turto, įskaitomo pagal Įstatymą skiriant piniginę socialinę paramą, pirkimo-pardavimo sutartį (sutartis);
6.17. paveldėjimo teisės pagal testamentą arba pagal Įstatymą liudijimą;
6.18. dokumentą apie asmens turimas pinigines lėšas banke;
6.19. verslo liudijimo kopiją, individualios veiklos pažymos kopiją, nurodant veiklos vykdymo vietą;
6.20. sąskaitą už komunalines paslaugas ir (arba) atsiskaitomąją knygelę;
6.21. asmens sąskaitos banke išrašą apie piniginių lėšų įplaukas;
6.22. įgaliojimą, patvirtintą įstatymų nustatyta tvarka, kai dėl piniginės socialinės paramos ar socialinės paramos kreipiasi įgaliotas asmuo;
6.23. dokumentą (dokumentus), kuriame (kuriuose) nurodyta daugiabučio namo buto savininko atsisakymo dalyvauti svarstant ir priimant sprendimą susirinkime dėl daugiabučio namo atnaujinimo (modernizavimo) projekto įgyvendinimo pagal Vyriausybės patvirtintą Daugiabučių namų atnaujinimo (modernizavimo) programą ar ją atitinkančią, Savivaldybės tarybos patvirtintą, programą, jeigu toks sprendimas svarstomas ir priimamas, priežastis ir nedalyvavimo įgyvendinant šį projektą priežastis. Dokumentas pateikiamas, jei daugiabučio namo buto savininkas prašo būsto šildymo išlaidų kompensacijos pagal Aprašo 39.2 papunktį;
6.24. dokumentus, suteikiančius teisę gauti Aprašo 68 ir 69 punktais nustatytas pašalpas;
6.25. įgaliojimą, patvirtintą įstatymų nustatyta tvarka, kai dėl piniginės socialinės paramos ar socialinės paramos kreipiasi įgaliotas asmuo; 
6.26. kitus Apraše neišvardytus dokumentus, turinčius įtakos piniginės socialinės paramos ir (ar) socialinės paramos skyrimui.“.
3. Pakeisti 7 punktą ir jį išdėstyti taip:
,,7. Prie prašymo-paraiškos ar prašymo pridedamos bendrai gyvenančių asmenų arba vieno gyvenančio asmens pažymos apie Įstatyme nurodytas pajamas, gautas per 3 praėjusius mėnesius, iki mėnesio, nuo kurio skiriama piniginė socialinė parama ar socialinė parama, arba, jeigu pajamų šaltinis yra pasikeitęs, arba tą mėnesį, nuo kurio skiriama piniginė socialinė parama ar socialinė parama, yra gauta vienkartinė išmoka ar iš karto už du ir daugiau mėnesių išmokėtos kas mėnesį gaunamos pajamos, pajamas to mėnesio, nuo kurio skiriama piniginė socialinė parama ar socialinė parama, išskyrus atvejus, kai Savivaldybės administracija duomenis gauna iš valstybės ir žinybinių registrų ir valstybės informacinių sistemų. Skiriant piniginę socialinę paramą periodinė pašalpa į vieno gyvenančio asmens ar bendrai gyvenančių asmenų pajamas neįskaitoma. Visų prašyme-paraiškoje ar prašyme pateiktų duomenų teisingumą šiuos prašymus pateikęs asmuo patvirtina savo parašu.‘‘.
4. Pakeisti 11 punktą ir jį išdėstyti taip:
,,11. Prašymas-paraiška ir prašymas gali būti pateikti asmeniškai, paštu, elektroniniu būdu, kai valstybės elektroninės valdžios sistemoje teikiama elektroninė paslauga, arba per įgaliotą atstovą, prašymas socialinei paramai gauti – asmeniškai arba per įgaliotą asmenį.“.
5. Pakeisti 12 punktą ir jį išdėstyti taip:
,,12. Lietuvos Respublikos socialinės apsaugos ir darbo ministro patvirtintos formos buities ir gyvenimo sąlygų patikrinimo aktas yra vienas iš dokumentų teisei į piniginę socialinę paramą nustatyti. Teisę tikrinti vieno gyvenančio asmens ar bendrai gyvenančių asmenų buities ir gyvenimo sąlygas ir surašyti aktą turi Panevėžio socialinių paslaugų centro darbuotojai Socialinių reikalų skyriaus  prašymu.“.
6. Pakeisti 13 punktą ir jį išdėstyti taip:
„13. Socialinės pašalpos skiriamos (neskiriamos) Socialinių išmokų poskyrio vedėjo Socialinių išmokų sistemoje (toliau – SIS) Parama nustatytos formos sprendimu. Sprendimas gali būti skundžiamas teisės aktų nustatyta tvarka. Sprendimas dėl socialinės pašalpos skyrimo priimamas nurodant Įstatymo 8 straipsnio 1 dalies sąlygą (sąlygas), kuriai (kurioms) esant paskirta socialinė pašalpa, ne vėliau kaip per mėnesį nuo prašymo-paraiškos ir visų reikalingų dokumentų gavimo dienos. Prašymą-paraišką pateikęs asmuo apie priimtą sprendimą dėl socialinės pašalpos skyrimo ar neskyrimo informuojamas asmens prašyme-paraiškoje nurodytu būdu ne vėliau kaip per 5 darbo dienas nuo sprendimo priėmimo dienos. Jeigu socialinė pašalpa neskiriama, nurodoma neskyrimo priežastis ir šio sprendimo apskundimo tvarka.“.
7. Pakeisti 40 punktą ir jį išdėstyti taip:
,,40. Bendrai gyvenantiems asmenims arba vienam gyvenančiam asmeniui įsiskolinus už būsto šildymą, geriamąjį ir karštą vandenį, kompensacija (kompensacijos) teikiama (teikiamos) tik tada, jei su energijos, kuro, vandens tiekėjais sudaryta sutartis (sutartys) dėl dalies skolos apmokėjimo, kas mėnesį grąžinant ne daugiau kaip 20 procentų bendrai gyvenančių asmenų ar vieno gyvenančio asmens pajamų, ir sutartis (sutartys) yra vykdoma (vykdomos) arba teismas yra priteisęs apmokėti skolą ar jos dalį. Kompensacija skiriama nuo prašymo-paraiškos pateikimo mėnesio pirmos dienos ir (ar) už du praėjusius mėnesius, ar nuo teismo nutarties įsigaliojimo mėnesio pirmos dienos. Už laikotarpį, per kurį nevykdomi sutarties įsipareigojimai, kompensacijos neteikiamos. 
Jei skola išieškoma teismo sprendimu, po kurio įsigaliojimo susidaro nauja skola, kompensacijos skaičiuojamos, jei įsiskolinusieji asmenys sudaro naują sutartį su energijos, kuro, vandens tiekėjais arba teismas yra priėmęs kitą sprendimą..
8. Pakeisti 50.4 papunktį ir jį išdėstyti taip:
,,50.4. nedalyvauja Savivaldybės administracijos organizuojamoje visuomenei naudingoje veikloje ir Savivaldybės administracijos parengtoje užimtumo didinimo programoje. Asmuo laikomas nedalyvavusiu Savivaldybės administracijos organizuojamoje visuomenei naudingoje veikloje ar Savivaldybės administracijos parengtoje užimtumo didinimo programoje, jei:
[bookmark: _Hlk526349194]– jis gavęs siuntimą per tris darbo dienas neatvyko pas veiklos organizatorių arba pas užimtumo didinimo priemonės organizatorių ir nepateikė dokumentų, įrodančių neatvykimo priežastis;
– jis atsisakė sudaryti rašytinę visuomenei naudingos veiklos sutartį arba užimtumo didinimo priemonės vykdymo sutartį ne dėl objektyvių (liga, įsidarbinimas, lankomi kursai, mokslai) priežasčių;
– atsakingas veiklos organizatoriaus asmuo arba užimtumo didinimo priemonės organizatoriaus asmuo atsisakė su juo sudaryti visuomenei naudingos veiklos sutartį užimtumo didinimo priemonės vykdymo sutartį, nes asmuo atvyko neblaivus, apsvaigęs nuo narkotinių ar toksinių medžiagų;
– jis neatliko visos paskirtos visuomenei naudingos veiklos arba visos užimtumo didinimo priemonės, kaip nustatyta Panevėžio miesto savivaldybės gyventojų telkimo visuomenei naudingai veiklai atlikti tvarkos apraše.”.
9. Pakeisti 53 punktą ir jį išdėstyti taip:
,,53. Piniginė socialinė parama neteikiama 6 mėnesius, jeigu bendrai gyvenantys asmenys arba vienas gyvenantis asmuo per 6 mėnesius iki kreipimosi dėl piniginės socialinės paramos perleido nuosavybėn kitam asmeniui:
– statinius, tarp jų ir nebaigtus statyti;
– privalomas registruoti transporto priemones;
– privalomą registruoti žemės ūkio techniką;
– žemę, įskaitant užimtą miško ir vandens telkiniais;
– gyvulius, paukščius, žvėrelius, bičių šeimas, jeigu jų bendra vertė viršija 1160 eurų;
– akcijas, obligacijas, vekselius ir kitus vertybinius popierius, pajus, jeigu jų bendra vertė viršija 580 eurų;
– meno kūrinius, brangakmenius, juvelyrinius dirbinius, tauriuosius metalus, kurių vieneto vertė viršija 580 eurų;
– pinigines lėšas, turimas bankuose, kitose kredito įstaigose ir ne bankuose, ne kitose kredito įstaigose, jeigu jų bendra suma viršija 580 eurų, išskyrus gautą vaikui (įvaikiui) išlaikyti priteistą konkrečią pinigų sumą, ir kreipdamiesi (kreipdamasis) dėl piniginės socialinės paramos prašyme-paraiškoje nenurodė gautų piniginių lėšų ar už jas įsigyto naujo turto.
Į 6 mėnesių piniginės socialinės paramos neteikimo laikotarpį įskaitomi ir tie mėnesiai, per kuriuos asmuo nesikreipė dėl paramos.
Šio punkto nuostata netaikoma, jei asmuo perleido vienintelį turėtą nuosavybės teise būstą ir gautos piniginės lėšos buvo panaudotos pagal pateiktus dokumentus mokesčių už būsto išlaikymą skoloms ar įsiskolinimas kredito įstaigoms padengti arba turtas buvo perleistas dovanojimo sutartimi.“.
10. Pakeisti 56.3 papunktį ir jį išdėstyti taip:
,,56.3. perleido nuosavybės teise turėtą privalomą registruoti turtą nuosavybėn kitam asmeniui už lėšų sumą, mažesnę kaip pusė šio turto vertės, apskaičiuotos vadovaujantis Įstatymo nuostatomis. Šio papunkčio nuostata netaikoma pateikus įrodančius dokumentus:
– jei perleista nuosavybėn kitam asmeniui transporto priemonė prašymo-paraiškos pateikimo metu yra senesnė, kaip 10 metų arba pripažinta netinkama eksploatuoti, arba buvo patekusi į autoįvykį;
– jei perleistas nuosavybėn kitam asmeniui turtas buvo paveldėtas;
– jei turtas perleistas rentos sutartimi;
– jei turtas perleistas pagal turto perleidimo su išlaikymu iki gyvos galvos sutartimi;
– jei perleisti nuosavybėn kitam asmeniui pastatai buvo netinkami eksploatuoti;
               – jei turtas buvo perleistas nuosavybėn kitam asmeniui dovanojimo sutartimi;
– jei parduotas kitam asmeniui privalomas registruoti turtas už lėšų sumą, iki 10 procentų mažesnę kaip pusė šio turto vertės, apskaičiuotos vadovaujantis Įstatymo nuostatomis;
– jei turtas padovanotas uzufrukto teise.
Į 6 mėnesių piniginės socialinės paramos neteikimo laikotarpį įskaitomi ir tie mėnesiai, per kuriuos asmuo nesikreipė dėl paramos.”.
11. Pakeisti 57.3 papunktį ir jį išdėstyti taip:
,,57.3. perleido nuosavybės teise turėtą privalomą registruoti turtą nuosavybėn kitam asmeniui už lėšų sumą, mažesnę kaip pusė šio turto vertės, apskaičiuotos vadovaujantis Įstatymo nuostatomis, arba padovanojo. Šio papunkčio nuostata netaikoma pateikus įrodančius dokumentus:
– jei perleista nuosavybėn kitam asmeniui transporto priemonė pagaminta iki 2008 metų prašymo-paraiškos pateikimo metu yra senesnė kaip 10 metų arba pripažinta netinkama eksploatuoti, arba buvo patekusi į autoįvykį;
– jei perleistas nuosavybėn kitam asmeniui turtas buvo paveldėtas;
– jei turtas perleistas rentos sutartimi;
– jei turtas perleistas pagal turto perleidimo su išlaikymu iki gyvos galvos sutartimi;
– jei perleisti nuosavybėn kitam asmeniui pastatai buvo netinkami eksploatuoti;
– jei turtas buvo perleistas nuosavybėn kitam asmeniui dovanojimo sutartimi; 
– jei parduotas kitam asmeniui privalomas registruoti turtas už lėšų sumą iki 10 procentų mažesnę kaip pusė šio turto vertės, apskaičiuotos vadovaujantis Įstatymo nuostatomis.
– jei turtas padovanotas uzufrukto teise.
Į 6 mėnesių piniginės socialinės paramos neteikimo laikotarpį įskaitomi ir tie mėnesiai, per kuriuos asmuo nesikreipė dėl paramos. ”.
12. Pakeisti 58 punktą ir jį išdėstyti taip:
,,58. Kompensacijos, patikrinus vieno gyvenančio asmens ar bendrai gyvenančių asmenų gyvenimo sąlygas ir surašius buities ir gyvenimo sąlygų patikrinimo aktą (-us), neteikiamos ar nutraukiamos, jeigu bendrai gyvenantys asmenys arba vienas gyvenantis asmuo deklaruoja gyvenamąją vietą būste arba jį išsinuomoja, bet jame faktiškai negyvena, arba kartu su vienu gyvenančiu asmeniu arba bendrai gyvenančiais asmenimis būste nuolat faktiškai gyvena asmuo (asmenys), kuris (kurie) nėra deklaravęs (deklaravę) gyvenamosios vietos būste arba jo nesinuomoja.
Šio punkto nuostata netaikoma likusiems be tėvų globos vaikams ir asmenims, besimokantiems pagal bendrojo ugdymo programą, formaliojo profesinio mokymo programą arba studijuojantiems aukštojoje mokykloje, arba vienas gyvenantis asmuo ar vienas iš gyvenančių asmenų slaugo (prižiūri) asmenį, savo namuose ar namuose pas slaugomąjį, arba vienas gyvenantis asmuo ne ilgiau kaip 6 mėnesius gydomas (slaugomas) medicinos įstaigoje slaugančio ir (ar) slaugomojo būstas nėra išnuomotas.“.
13. Pakeisti IX dalies pavadinimą ir jį išdėstyti taip:
,,IX. PINIGINĖS SOCIALINĖS PARAMOS SKYRIMAS PARAMOS TEIKIMO KOMISIJOS SIŪLYMU“
14. Pakeisti 59 punktą ir jį išdėstyti taip:
,,59. Piniginė socialinė parama, patikrinus bendrai gyvenančių asmenų arba vieno gyvenančio asmens gyvenimo sąlygas ir surašius buities ir gyvenimo sąlygų patikrinimo aktą, skiriama (neskiriama) Paramos teikimo komisijos  siūlymu. Buities ir gyvenimo sąlygų patikrinimo aktas surašomas vieną kartą per 12 mėnesių, jei nesikeitė asmens gyvenamoji vieta, turimas turtas ir (ar) bendrai gyvenančių asmenų skaičius.
Į šios komisijos posėdžius gali būti kviečiamas (kviečiami) dalyvauti paramos prašantis (-ys) asmuo (asmenys). Šios komisijos posėdžiuose su patariamojo balso teise gali dalyvauti bendruomeninių organizacijų ir (ar) kitų nevyriausybinių organizacijų atstovai, ir (ar) gyvenamosios vietovės bendruomenės nariai, ir (ar) seniūnaičiai, ir (ar) kiti suinteresuoti asmenys.“.
15. Pakeisti 60 punktą ir jį išdėstyti taip:
„60. Socialinė pašalpa Paramos teikimo komisijos siūlymu gali būti skiriama:
60.1. jeigu bendrai gyvenančių asmenų arba vieno gyvenančio asmens pajamos yra mažesnės už valstybės remiamas pajamas bendrai gyvenantiems asmenims arba vienam gyvenančiam asmeniui, tačiau jų (jo) nuosavybės teise turimo turto vertė viršija ne daugiau kaip 20 procentų turto vertės normatyvą ar nors vienas iš asmenų neatitinka Įstatymo nustatytų sąlygų vyresnio kaip 18 metų asmens arba vaiko (įvaikio) teisei į piniginę socialinę paramą;  
60.2. bendrai gyvenantiems asmenims atskirai, kai santuokos nutraukimo bylos nagrinėjimo metu kyla ginčas; 
60.3. jeigu bendrai gyvenančių asmenų arba vieno gyvenančio asmens vidutinės pajamos per mėnesį ne daugiau kaip 50 procentų viršija valstybės remiamų pajamų dydį ir jų (jo) turimo turto vertė atitinka Įstatymo nustatytų reikalavimų asmens (asmenų) turimo turto vertei ir jie (jis) atitinka Įstatymo nustatytas sąlygas vyresnio kaip 18 metų asmens arba vaiko (įvaikio) teisei į piniginę socialinę paramą; 
[bookmark: _Hlk532808238]60.4. kitais atvejais, apsvarsčius Paramos teikimo komisijai.“.
16. Pakeisti 61 punktą ir jį išdėstyti taip:
,,61. Kompensacijos Paramos teikimo komisijos siūlymu gali būti skiriamos bendrai gyvenantiems asmenims arba vienam gyvenančiam asmeniui, jeigu išlaidos už būsto šildymą, faktinį geriamojo ir (ar) karšto vandens kiekį atitinka Įstatymo nustatytus kompensuojamus dydžius, tačiau bendrai gyvenančių asmenų arba vieno gyvenančio asmens nuosavybės teise turimo turto vertė neatitinka Įstatymo nustatytų reikalavimų asmens (asmenų) turimo turto vertei (ne daugiau kaip 20 procentų) ar sąlygų vyresnio kaip 18 metų asmens arba vaiko (įvaikio) teisei į kompensaciją.“.
16. Pakeisti 62 punktą ir jį išdėstyti taip:
,,62. Būsto šildymo išlaidų kompensacijos Paramos teikimo komisijos siūlymu gali būti skiriamos:
62.1. už didesnį, negu nustatyta Įstatymo naudingojo būsto ploto normatyvą ir (ar) kompensuoti didesnę būsto šildymo išlaidų dalį, negu nustatyta Įstatyme, bet ne didesnę kaip 10 procentų skirtumo tarp bendrai gyvenančių asmenų arba vieno gyvenančio asmens pajamų ir valstybės remiamų pajamų bendrai gyvenantiems asmenims arba vienam gyvenančiam asmeniui dydžio; 
62.2. bendrai gyvenantiems asmenims arba vienam gyvenančiam asmeniui, jeigu jie deklaruoja gyvenamąją vietą jų nuosavybės teise turimame būste arba nuomojasi būstą, kuris Nekilnojamojo turto registre nėra įregistruotas kaip gyvenamosios patalpos arba atskira gyvenamoji patalpa, kai bendraturčių nuosavybės teisės dalys nėra nustatytos; 
62.3. jeigu daugiabučio namo buto savininkas, kuris kreipėsi dėl būsto šildymo išlaidų kompensacijų, nedalyvavo svarstant ir priimant sprendimą susirinkime dėl daugiabučio namo atnaujinimo (modernizavimo) projekto įgyvendinimo pagal Vyriausybės patvirtintą Daugiabučių namų atnaujinimo (modernizavimo) programą ar ją atitinkančią Savivaldybės tarybos patvirtintą programą (jeigu toks sprendimas svarstomas ir priimamas) ir nedalyvauja įgyvendinant šį projektą.“.
17. Pakeisti 63 punktą ir jį išdėstyti taip:
,,63. Piniginė socialinė parama Paramos teikimo komisijos siūlymu gali būti skiriama:
63.1. bendrai gyvenantiems asmenims, kurie nėra sudarę teismo patvirtintos sutarties dėl vaiko (įvaikio) materialinio išlaikymo arba dėl išlaikymo ir (ar) tėvystės nustatymo nesikreipė į teismą, arba dėl išlaikymo ir (ar) tėvystės nustatymo kreipėsi į teismą, bet tėvystė nebuvo nustatyta ir (ar) išlaikymas nebuvo priteistas, arba pareiškimas paliktas nenagrinėtas, tačiau ne ilgiau kaip 6 mėnesius per kalendorinius metus (termino netaikant socialinę riziką patyrusiems asmenims); 
63.2. kaip vienam gyvenančiam asmeniui pilnamečiui vaikui (įvaikiui) iki 24 metų amžiaus, kuris mokosi pagal bendrojo ugdymo programą (įskaitant laikotarpį nuo bendrojo ugdymo programos baigimo dienos iki tų pačių metų rugsėjo 1 dienos) ar pagal formaliojo profesinio mokymo programą arba studijuoja aukštojoje mokykloje (įskaitant akademinių atostogų dėl ligos ar nėštumo laikotarpį), kai mirė vienas iš jo tėvų (įtėvių);
63.3. bendrai gyvenantiems asmenims arba vienam gyvenančiam asmeniui, kai jiems piniginė socialinė parama neskiriama pagal Aprašo 20, 35, 48, 49, 50, 51, 52, 53, 54, 55, 56, 57 ir 58 punktus;
63.4. kitais atvejais, apsvarsčius Paramos teikimo komisijai.“.
18. Pakeisti 64 punktą ir jį išdėstyti taip:
,,64. Piniginė socialinė parama kaip vienam gyvenančiam asmeniui skiriama arba neskiriama Paramos teikimo komisijos siūlymu, jei vienas gyvenantis asmuo gyvena viename būste su kitu giminystės ryšiais su juo nesusietu pilnamečiu asmeniu ir nėra sudaryta Registrų centre įregistruota nuomos sutartis arba būstas nėra padalytas teismo sprendimu. Jei vieni gyvenantys asmenys yra įregistravę Nekilnojamojo turto registre būsto dalis kaip savo asmeninę nuosavybę, tokiu atveju piniginė socialinė parama skiriama be Paramos teikimo komisijos siūlymo.“.
19. Pakeisti 65 punktą ir jį išdėstyti taip:
[bookmark: _Hlk11664081],,65. Kompensacijos skiriamos arba neskiriamos, o socialinė pašalpa gali būti skiriama tik vaikui (vaikams), įskaitant pilnametį (pilnamečius) vaiką (vaikus), kai jie mokosi pagal bendrojo ugdymo programą, ir laikotarpiu nuo bendrojo ugdymo programos baigimo dienos iki tų pačių metų rugsėjo 1 dienos, Paramos teikimo komisijos siūlymu, jei:
65.1. viename būste, kuris nėra padalytas, gyvena giminystės ryšiais nesusieti asmenys, ar buvę sutuoktiniai, ar vaiko (vaikų) tėvai, nors jie ir teigia, kad netvarko ūkio bendrai ir tarp gyvenančių šiame būste asmenų nesudaryta Registrų centre įregistruota nuomos sutartis;
65.2. vienas gyvenantis asmuo nuosavybės teise turi daugiau kaip 1 automobilį, o bendrai gyvenantys asmenys – 2 automobilius.“.
20. [bookmark: _Hlk15538502]Pakeisti 66 punktą ir jį išdėstyti taip:
,,66. Paramos teikimo laikotarpiu padidėjus nuosavybės teise turimo turto vertei, bet nepasikeitus buvusiam turtui, piniginė socialinė parama skiriama įstatymo nustatyta tvarka be Paramos teikimo komisijos siūlymo.“.
21. Pakeisti X dalį ir ją išdėstyti taip:
,,X. SOCIALINĖ PARAMOS SKYRIMO PAGRINDAI IR TVARKA 
[bookmark: _Hlk530388321]68. Socialinė parama: vienkartinė, tikslinė, sąlyginė ir periodinė pašalpos skiriamos siekiant padėti bendrai gyvenantiems asmenims arba vienam gyvenančiam asmeniui, patekusiam į sunkią materialinę padėtį. Vienkartinės, tikslinės, sąlyginės ir periodinės pašalpos neužtikrina ilgalaikio ekonominio ir socialinio saugumo, o tik padeda bendrai gyvenantiems asmenims ar vienam gyvenančiam asmeniui išgyventi sunkiomis materialinėmis sąlygomis ir (ar) gauti finansinę paramą problemai išspręsti.
69. Socialinė parama vienam gyvenančiam asmeniui arba bendrai gyvenantiems asmenims skiriama, jei kiekvienas vyresnis kaip 18 metų asmuo kreipimosi metu atitinka bent vieną iš šiame punkte nurodytų sąlygų, išskyrus Aprašo 76.2 papunkčiu nustatytu atveju:
69.1. darbingo amžiaus nedirbantys asmenys ir asmenys, kuriems nustatytas 45–55 procentų darbingumo lygis, turi būti įsiregistravę Užimtumo tarnyboje;
69.2. vienas iš tėvų augina vaiką iki 3 metų ar 3 ir daugiau vaikų iki 14 metų;
69.3. slaugo neįgalų vaiką iki 18 metų;
69.4. slaugo ar prižiūri šeimos narį, kuriam yra mokama slaugos ar priežiūros (pagalbos) išlaidų tikslinė kompensacija arba jeigu jis įstatymų nustatyta tvarka paskirtas fizinio asmens (fizinių asmenų), pripažinto (pripažintų) neveiksniu (neveiksniais), globėju ar rūpintoju;
69.5. asmenys yra sulaukę senatvės pensijos amžiaus arba gaunantys bet kokios rūšies pensiją, pensijų išmokas ir (ar) šalpos išmokas;
69.6. nėščia moteris, kuriai iki numatomos gimdymo datos yra likę ne daugiau kaip 70 kalendorinių dienų;
69.7. dirbantys asmenys.
Asmeniui, kuris yra išlaikomas valstybės ar savivaldybės finansuojamoje  įstaigoje, socialinė parama neskiriama.
[bookmark: _Hlk11674580]70. Socialinė parama, išskyrus vienkartinę pašalpą ir Aprašo 76.2 papunkčiu nustatytu atveju, vienam gyvenančiam asmeniui arba bendrai gyvenantiems asmenims, atitinkantiems bent vieną iš Aprašo 69 punkte nurodytų sąlygų, skiriama arba neskiriama, įvertinus jo ar jų gyvenimo sąlygas, gaunamas pajamas ir turimą turtą. Jei vienas gyvenantis asmuo arba bendrai gyvenantys asmenys nuosavybės teise turi daugiau kaip 1 gyvenamąjį būstą ir (ar) daugiau kaip 3 ha žemės, tikslinė ir sąlyginė pašalpos neskiriamos. 
71. Gyvenimo sąlygos įvertinamos, surašius buities tyrimo aktą, kurio forma patvirtinta Savivaldybės administracijos direktoriaus įsakymu. Buities tyrimo aktas surašomas per 15 darbo dienų nuo prašymo pateikimo dienos. Socialinei paramai gauti visų bendrai gyvenančių asmenų ar vieno gyvenančio asmens pajamos įskaitomos ir apskaičiuojamos, vadovaujantis Įstatymo 17 straipsniu. Socialinei paramai gauti visų bendrai gyvenančių asmenų ar vieno gyvenančio asmens pajamos įskaitomos ir apskaičiuojamos, vadovaujantis Įstatymo 17 straipsniu. Jei vidutinės vieno gyvenančio asmens arba bendrai gyvenančių asmenų vieno mėnesio pajamos daugiau kaip 20 procentų viršija socialinei paramai nustatytą pajamų ribą, tikslinė ir sąlyginė pašalpos Paramos teikimo komisijos siūlymu neskiriama.
72.Vienkartinė pašalpa – vienkartinio pobūdžio išmoka, skiriama vieną kartą bendrai gyvenantiems asmenims arba vienam gyvenančiam asmeniui siekiant suteikti paramą individualiu atveju, nevertinant jo ir (ar) su juo bendrai gyvenančių asmenų pajamų, turimo turto ir gyvenimo sąlygų:
72.1. 6 BSI dydžio asmeniui, sulaukusiam 100 metų jubiliejaus, jei dėl pašalpos kreipiamasi per 12 mėnesių nuo jubiliejaus dienos; 
72.2. 8 BSI dydžio gimus dvynukams (už kiekvieną vaiką), jei dėl pašalpos kreipiamasi iki vaikams sukaks vieni metai; 
72.3. 10 BSI dydžio gimus trynukams ir daugiau vaikų (už kiekvieną vaiką), jei dėl pašalpos kreipiamasi iki vaikams sukaks vieni metai; 
72.4. 2 BSI dydžio – asmeniui, kuris laisvės atėmimo vietoje, socialinės ir psichologinės reabilitacijos įstaigoje ar kardomojo kalinimo vietoje buvo ne trumpiau kaip 4 mėnesius, ir kreipėsi nepraėjus 2 mėnesiams po grįžimo iš laisvės atėmimo vietos, socialinės ir psichologinės reabilitacijos įstaigos ar kardomojo kalinimo vietos;
72.5. 4 BSI dydžio asmeniui, pasibaigus jo globai (rūpybai) dėl pilnametystės ar emancipacijos,  jei dėl pašalpos kreipiamasi per 12 mėnesių nuo aštuonioliktojo gimtadienio ar pripažinimo emancipuotu asmeniu dienos;
72.6. iki 80 BSI dydžio vienam gyvenančiam asmeniui ir (ar) su juo bendrai gyvenantiems asmenims ypatingais, Apraše nenumatytais, atvejais, Savivaldybės tarybos sprendimu, pasiūlius Paramos teikimo komisijai. 
73. Tikslinė pašalpa – pašalpa, skiriama vieną kartą per 12 mėnesių asmeniui, patekusiam į sunkią materialinę padėtį, siekiant suteikti jam socialinę paramą individualiu atveju, įvertinus turimą turtą, išskyrus ypatingus atvejus (nukentėjus nuo gaisro, stichinės nelaimės, sunkiai susirgus ar susirgus bendrai gyvenančiam asmeniui):
73.1 įvertinus gyvenimo sąlygas, kai kreipiamasi dėl tikslinės pašalpos, nurodytos 73.1.5, 73.1.7, 73.1.8 papunkčiuose, ir nevertinant gyvenimo sąlygų, kai kreipiamasi dėl tikslinės pašalpos, nurodytos 73.1.1, 73.1.2, 73.1.3, 73.1.4, 73.1.6 papunkčiuose, kai vidutinės pajamos bendrai gyvenančių asmenų arba vieno gyvenančio asmens per mėnesį vienam asmeniui neviršija 3 VRP dydžių;
73.1.1. 10 BSI dydžio tikslinė pašalpa – sergant ligomis iš „Sunkių ligų sąrašo“; 
73.1.2. 9 BSI dydžio tikslinė pašalpa – esant sunkiems pakenkimams sveikatai iš „Sunkių pakenkimų sveikatai klasifikacinių požymių sąrašo“;
73.1.3. 8 BSI dydžio tikslinė pašalpa – sergantiems onkologinėmis ligomis, kai yra ligos remisija 3 ir daugiau metų;
73.1.4. 7 BSI dydžio tikslinė pašalpa – lėtinis inkstų ir kepenų nepakankamumas, širdies ligos;
73.1.5. iki 6 BSI dydžio tikslinė pašalpa – po medicininės operacijos, po traumos, sergant kitomis ligomis; nekompensuojamų techninės pagalbos ar ortopedijos priemonių išlaidoms kompensuoti, akinių vaikams dalinei kompensacijai, vaistams įsigyti, kai išlaidos pagal pateiktus dokumentus viršija 2,5  BSI dydį;
73.1.6. iki 2 BSI dydžio tikslinė pašalpa – asmens tapatybės dokumento įsigijimo išlaidoms apmokėti pagal kompetentingos įstaigos raštą;
73.1.7. iki 7 BSI dydžio tikslinė pašalpa pagal pateiktą (-as) sąskaitą (-as) faktūrą (-as) asmeniui būtiniausių baldų, buitinės technikos, namų apyvokos daiktų ir kt. pirkimo išlaidoms apmokėti pagal socialines paslaugas asmeniui teikiančios įstaigos raštą arba nukentėjusiems nuo gaisro ir  neturintiems teisės gauti tikslinės pašalpos pagal Aprašo 73.2 papunktį asmenims; 
73.1.8. iki 5 BSI dydžio tikslinė pašalpa asmenims kitais Apraše nenumatytais atvejais (deportuotiems iš užsienio asmenims, prekybos žmonėmis aukoms ir kt.) jų būtiniausioms išlaidoms apmokėti;
73.2. surašius buities tyrimo aktą, kai bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui neviršija 5 VRP dydžių, nuo 15 BSI iki 60 BSI dydžio tikslinė pašalpa vienam gyvenančiam asmeniui ar bendrai gyvenantiems asmenims nukentėjusiems nuo gaisro ir (ar) stichinių nelaimių, kai žala padaryta neapdraustam ar draustam, bet pagal draudimo sutartį nustačius, kad įvyko nedraudžiamasis įvykis, nuosavybės teise turimam gyvenamajam būstui, kuris yra vienintelis turimas gyvenamasis būstas ir kuriame gyvena bendrai gyvenantys asmenys ar vienas gyvenantis asmuo, ir (ar) jame esančiam turtui, jei dėl pašalpos kreipiamasi per 12 mėnesių nuo gaisro ir (ar) stichinės nelaimės dienos:
73.2.1. jei turto suniokojimas mažas (nukentėjo maža dalis gyvenamųjų patalpų ir (ar) namų turto) – 15 BSI dydžio tikslinė pašalpa;
[bookmark: _Hlk530387428]73.2.2. jei turto suniokojimas vidutinis (nukentėjo didesnė dalis gyvenamųjų patalpų ir (ar) namų turto) – 30 BSI dydžio tikslinė pašalpa;
73.2.3. jei turto suniokojimas didelis (nukentėjo didžioji dalis gyvenamųjų patalpų ir (ar) namų turto ar suniokotas visas turtas) – 60 BSI dydžio tikslinė pašalpa.
74. Tikslinė pašalpa asmeniui, kuris prašymo pateikimo metu gydosi stacionarioje asmens sveikatos priežiūros įstaigoje arba jam taikomas reabilitacinis gydymas, skiriama nevertinat jo gyvenimo sąlygų.
75. Periodinė pašalpa – pašalpa, skiriama kaip papildoma parama socialinę atskirtį patiriantiems asmenims ir mokama  3 mėnesių periodui, kai  bendrai gyvenančių asmenų arba vieno gyvenančio asmens mėnesio pajamų vidurkis vienam asmeniui  neviršija 1,5 VRP dydžio per mėnesį: 
75.1. 1 BSI dydžio skiriama vienam gyvenančiam asmeniui ar bendrai gyvenantiems asmenims, iš kurių bent vienas atitinka bent vieną iš šių sąlygų: gauna senatvės, neįgalumo, šalpos neįgaliajam pensiją ar šalpos senatvės pensiją, augina neįgalų vaiką, yra bedarbis, gyvenantis Nakvynės namuose (mokesčio už paslaugas apmokėjimui) arba bedarbis, patyręs traumą, ar asmuo  mėnesį laiko ir ilgiau dėl ligos yra nedarbingas, užtikrinti būtiniausių (maitinimosi, asmeninės higienos, gydymosi ir kt.) poreikių patenkinimą, kai dėl sveikatos būklės ar kitų objektyvių priežasčių jis negali to padaryti savarankiškai; 
75.2. apmokėti sveikatos priežiūros paslaugas pagal Valstybinių ligonių kasų nustatytus įkainius asmenims, neturintiems jokių pajamų, kai dėl specifinių aplinkybių kyla grėsmė asmens sveikatos būklei ir reikalingas gydymas, laikotarpiui, kurį asmuo bus gydomas.
76. Sąlyginė pašalpa – pašalpa skiriama:
76.1  kaip skatinamoji priemonė tam tikroms problemoms spręsti, kai vidutinės pajamos vieno gyvenančio asmens arba vienam iš bendrai gyvenančių asmenų neviršija 2 VRP dydžių per mėnesį: 
76.1.1. iki 10 BSI dydžio, kad vienas gyvenantis asmuo ar vienas iš bendrai gyvenančių asmenų pradėtų gydytis nuo priklausomybės alkoholiui, narkotinėms medžiagoms, nuo užkrečiamųjų ligų ir (ar) dalyvautų socialinės integracijos programose bei priemonėse;
76.1.2. iki 5 BSI smurtą artimoje aplinkoje patyrusiam asmeniui;
76.2. siekiant suteikti paramą turinčiam teisę į piniginę socialinę paramą Įstatyme nustatyta tvarka asmeniui, kai vidutinės pajamos vieno gyvenančio asmens arba vienam iš bendrai gyvenančių asmenų neviršija 4 VRP dydžių per mėnesį, geriamojo vandens tiekimo ir (arba) nuotekų išleidimo tinklų tiesimui asmens nuosavybės teise vienintelio jam priklausančio turto ribose iki 40 BSĮ dydžių, kai asmuo siekia prijungti jam nuosavybės teise priklausančią geriamojo vandens tiekimo ir (arba) nuotekų tvarkymo infrastruktūrą prie viešojo geriamojo vandens tiekėjo ir nuotekų tvarkytojo nuosavybės teise ar kitaip valdomos ir (arba) naudojamos geriamojo vandens tiekimo ir (arba) nuotekų tvarkymo infrastruktūros Lietuvos Respublikos geriamojo vandens tiekimo ir nuotekų tvarkymo įstatymo nustatyta tvarka.
[bookmark: _Hlk530386690][bookmark: _Hlk532977895]77. Vienkartinė ir periodinė pašalpos skiriamos (neskiriamos) Socialinių reikalų skyriaus vedėjo SIS Parama nustatytos formos sprendimu, išskyrus Aprašo 72.6 papunkčiu nustatytu atveju. Sprendimas gali būti skundžiamas teisės aktų nustatyta tvarka. Sprendimas dėl pašalpos skyrimo priimamas nurodant Aprašo 69, 72 ar 75 punktų sąlygas ne vėliau kaip per mėnesį nuo prašymo ir visų reikalingų dokumentų gavimo dienos. Prašymą pateikęs asmuo apie priimtą sprendimą dėl pašalpos skyrimo ar neskyrimo informuojamas asmens prašyme nurodytu būdu ne vėliau kaip per 3 darbo dienas nuo sprendimo priėmimo dienos išsiunčiant Socialinių reikalų skyriaus vedėjo SIS Parama nustatytos formos sprendimo kopiją ir Socialinių reikalų skyriaus raštą. Jeigu pašalpa neskiriama, nurodoma neskyrimo priežastis ir šio sprendimo apskundimo tvarka. 
Vienkartinė pašalpa Aprašo 72.6 papunkčiu nustatytu atveju skiriama Savivaldybės tarybos sprendimu, pasiūlius Paramos teikimo komisijai.
78. Tikslinė ir sąlyginė pašalpos skiriamos (neskiriamos) Paramos teikimo komisijos siūlymu Socialinių reikalų skyriaus vedėjo SIS Parama nustatytos formos sprendimu. Sprendimas gali būti skundžiamas teisės aktų nustatyta tvarka. Sprendimas dėl tikslinės ir sąlyginės pašalpos skyrimo priimamas nurodant Paramos teikimo komisijos protokolo datą ir numerį ne vėliau kaip per mėnesį nuo prašymo ir visų reikalingų dokumentų gavimo dienos. Prašymą pateikęs asmuo apie priimtą sprendimą dėl pašalpos skyrimo ar neskyrimo informuojamas asmens prašyme nurodytu būdu ne vėliau kaip per 3 darbo dienas nuo sprendimo priėmimo dienos išsiunčiant Socialinių reikalų skyriaus vedėjo SIS Parama nustatytos formos sprendimo kopiją ir Socialinių reikalų skyriaus raštą. Jeigu pašalpa neskiriama, nurodoma neskyrimo priežastis ir šio sprendimo apskundimo tvarka. 
79. Socialinė parama mokama pervedant pinigines lėšas į pareiškėjo asmeninę sąskaitą banke, asmeniui pristatant į namus, pervedant  Aprašo numatytu atveju į įstaigos sąskaitą ar pervedant į asmens artimo giminaičio, globėjo (rūpintojo) (jų prašymu) sąskaitą banke, jeigu pagal pateiktą medicininę pažymą asmuo yra dėl ligos bejėgiškos būklės. 
Sąlyginė pašalpa gali būti mokama, pervedant pinigines lėšas į pareiškėjo asmeninę sąskaitą banke, ar nepinigine forma, pašalpą pervedant į socialinę kortelę arba reabilitacines, medicinines ar socialines paslaugas teikiančioms įstaigoms į šių įstaigų atsiskaitomąsias sąskaitas bankuose arba  Aprašo 73.7 papunkčiu nustatytu atveju apmokant pateiktą sąskaitą faktūrą. Konkretus tikslinės ir sąlyginės pašalpų mokėjimo būdas gali būti nustatytas Paramos teikimo komisijos siūlymu.“.
22. Pakeisti 80.5 papunktį ir jį išdėstyti taip: 
,,80.5. sudaryti Panevėžio socialinių paslaugų centro darbuotojams galimybę tikrinti gyvenimo sąlygas, turimą turtą ir užimtumą.“.
23.  Pakeisti 84 punktą ir jį išdėstyti taip:
,,84. Siekdamas įvertinti piniginės socialinės paramos veiksmingumą Socialinių reikalų skyriaus prašymu Panevėžio socialinių paslaugų centro darbuotojai turi teisę tikrinti bendrai gyvenančių asmenų ar vieno gyvenančio asmens gyvenimo sąlygas, turtą ir užimtumą ne rečiau kaip vieną kartą per 12 mėnesių tų paramos gavėjų, kurie:
84.1. vykdo individualią, nekilnojamųjų daiktų pardavimo ir (ar) nuomos veiklą ir skiriama socialinė pašalpa tik jų vaikui (vaikams);
84.2. vieni augina vaikus, kuriems nustatyta tėvystė, bet nėra įteisintas vaikų išlaikymas;
84.3. yra darbingo amžiaus darbingi asmenys, bet prašymą-paraišką nuolat pateikia per atstovą.“.
[bookmark: _Hlk526780537]25. pakeisti 86 punktą ir jį išdėstyti taip:
,,86. Skiriant socialinę pašalpą Socialinių reikalų skyriaus prašymu Panevėžio socialinių paslaugų centro darbuotojai surašo buities ir gyvenimo sąlygų patikrinimo aktus prašančių asmenų:
86.1. turinčių nuosavybės teise daugiau kaip vieną būstą, visuose būstuose, kad būtų nustatyta, kuriame iš turimų būstų faktiškai gyvena paramos prašantis asmuo;
86.2. prirašytų prie Panevėžio miesto savivaldybės, išskyrus gyvenančius Panevėžio socialinių paslaugų centre, ir asmenų, nedeklaravusių gyvenamosios vietos ir neįtrauktų į gyvenamosios vietos neturinčių asmenų apskaitą, kad būtų nustatyta faktinė jų gyvenamoji vieta Panevėžio mieste.
Faktinė asmenų, patiriančių socialinę riziką, gyvenamoji vieta nustatoma pagal Panevėžio socialinių paslaugų centro rašytinę informaciją. Kitų šiame punkte nurodytų asmenų faktinė gyvenamoji vieta gali būti nustatoma pagal rašytinę informaciją, gautą iš Savivaldybės administracijos, ir (ar) Savivaldybei pavaldžių įstaigų ir (ar) daugiabučių namų savininkų bendrijų, bendruomeninių organizacijų ir (ar) kitų nevyriausybinių organizacijų atstovų, ir (ar) gyvenamosios vietovės bendruomenės narių, ir (ar) seniūnaičių.“.




Savivaldybės meras	     Rytis Mykolas Račkauskas

